Document ID: 31988R0095

*****
ΚΑΝΟΝΙΣΜΟΣ (ΕΟΚ) αριθ. 95/88 ΤΗΣ ΕΠΙΤΡΟΠΗΣ
της 14ης Ιανουαρίου 1988
περί παρεκκλίσεως, για το πρώτο τρίμηνο του 1987, από τον κανονισμό (ΕΟΚ) αριθ. 2377/80 όσον αφορά την έκδοση πιστοποιητικών εισαγωγής στα πλαίσια ενός ειδικού καθεστώτος στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 467/87 (2),
Εκτιμώντας:
ότι, αναμένοντας μια απόφαση του Συμβουλίου για τον καθορισμό ορισμένων ποσοστώσεων στον τομέα του βοείου κρέατος, θα πρέπει να επαναφερθεί η έκδοση των πιστοποιητικών· ότι, κατά συνέπεια, είναι αναγκαίο να γίνει παρέκκλιση από τον κανονισμό (ΕΟΚ) αριθ. 2377/80 της Επιτροπής (3), όσον αφορά τις προθεσμίες καταθέσεων των αιτήσεων και εκδόσεως των πιστοποιητικών στα πλαίσια των ειδικών αυτών καθεστώτων·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για το πρώτο τρίμηνο του 1988, κατά παρέκκλιση του άρθρου 15 του κανονισμού (ΕΟΚ) αριθ. 2377/80, όσον αφορά τα καθεστώτα που αναφέρονται στο άρθρο 12 του εν λόγω κανονισμού:
α) οι αιτήσεις είναι δυνατόν να κατατεθούν μόνον από τις 18 έως τις 22 Ιανουαρίου 1988·
β) οι ανακοινώσεις που προβλέπονται στο άρθρο 15 παράγραφος 4 στοιχείο ε) του εν λόγω κανονισμού πραγματοποιούνται στις 27 Ιανουαρίου 1988·
γ) η έκδοση των πιστοποιητικών η οποία προβλέπεται στο άρθρο 15 παράγραφος 5 στοιχείο δ) του εν λόγω κανονισμού πραγματοποιείται την 1η Φεβρουαρίου 1988.
Άρθρο 2
Στο άρθρο 1 του κανονισμού (ΕΟΚ) αριθ. 3893/87 της Επιτροπής (4):
- στην πρώτη περίπτωση, οι όροι «άρθρα 9 έως 12» αντικαθίστανται από τους όρους «άρθρα 9 έως 11», και
- στην δεύτερη περίπτωση, οι όροι «στοιχεία α), β) και ε)» αντικαθίστανται από τους όρους «στοιχεία α) και β)».
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιανουαρίου 1988.

Labels: 3